
Ministru kabineta rīkojums Nr. 342
Rīgā 2024. gada 8. maijā (prot. Nr. 19 1. §)
Par apropriācijas pārdali
· 1. Pamatojoties uz Likuma par budžetu un finanšu vadību 9. panta piecpadsmito daļu, atbalstīt apropriācijas pārdali 2024. gadā no Ārlietu ministrijas budžeta programmas 03.00.00 "Diplomātisko un konsulāro misiju nodrošinājums" uz resora "Ministru kabinets" budžeta programmu 01.00.00 "Ministru kabineta darbības nodrošināšana, valsts pārvaldes politika" 24 792 euro apmērā, lai nodrošinātu protokolāro atbalstu Ministru prezidenta darbā.
· 2. Ārlietu ministrijai nodot Valsts kancelejai vienu amata vietu.
· 3. Valsts kancelejai un Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 4. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.
· 5. Atbalstīt finansējuma pārdali 2025. gadam un turpmākajiem gadiem 29 899 euro apmērā katru gadu no Ārlietu ministrijas budžeta programmas 03.00.00 "Diplomātisko un konsulāro misiju nodrošinājums" uz resora "Ministru kabinets" budžeta programmu 01.00.00 "Ministru kabineta darbības nodrošināšana, valsts pārvaldes politika". Valsts kancelejai un Ārlietu ministrijai normatīvajos aktos noteiktajā kārtībā iesniegt Finanšu ministrijā attiecīgus priekšlikumus bāzes izdevumu precizēšanai 2025., 2026., 2027. un 2028. gadam.

